«Կոչ կ՛ուղղենք լիբանանահայութեան եւ մեր ուղիին վստահող իւրաքանչիւր քաղաքացիի 6 մայիսին խիտ շարքերով ուղղուելու քուէատուփ եւ քուէարկելու ի նպաստ ՀՅԴ-ի` փաստելու համար, որ կը գործենք միասնաբար` ամբողջ Լիբանանի համար: Յառաջիկայ 6 մայիսը մեր հաւատարմութեան եւ պատկանելիութեան ուխտը վերանորոգելու թուականն է: Միասնաբար` ամբողջ Լիբանանի համար: Միասնաբար` ազատութիւններու Լիբանանին, ուրիշը ընդունելու Լիբանանին, հաւասարութեան եւ արդարութեան Լիբանանին, երիտասարդութեան եւ աշխատանքի առիթներու Լիբանանին, երիտասարդ ներուժի եւ երիտասարդ ղեկավարներու Լիբանանին, արդիականութեան Լիբանանին, հաւասարակշռուած բարգաւաճման Լիբանանին, դալար Լիբանանին, գիտութեան եւ մշակոյթի Լիբանանին, իր կիներով եւ տղամարդոցմով հզօր Լիբանանին, քաղաքացիութեան Լիբանանին համար: Այո՛, միասնաբար կը կերտենք ապագայ Լիբանանը: Միասնաբար` ամբողջ Լիբանանի համար», յայտնեց Բագրատունի, որ իր խօսքին աւարտին, երեսփոխան Բագրատունի յայտարարեց թեկնածուները. Յակոբ Բագրատունի` Մեթն, Յակոբ Թերզեան, Ալեքսանտր Մաթոսեան եւ Սերժ Չուխատարեան` Պէյրութի Ա. ընտրաշրջան: